Τσάρλι Ντ'Αμέλιο

μικρογραφία
Η Τσάρλι Γκρέις Ντ'Αμέλιο (γεν. στο Νόργουοκ του Κονέκτικατ, την 1 Μαΐου 2004) είναι Αμερικανίδα προσωπικότητα των μέσων κοινωνικής δικτύωσης (social media). Ξεκίνησε να αναρτά τακτικά περιεχόμενο στην εφαρμογή TikTok στις αρχές του 2019. Ύστερα απέκτησε ένα μεγάλο κοινό ακολούθων και έγινε ο πιο ακολουθούμενος λογαριασμός στην πλατφόρμα μετά από ένα χρόνο, ξεπερνώντας την Λόρεν Γκρέι. Σεπτέμβρη του 2020, ο λογαριασμός της στο TikTok έχει πάνω από 115.8 εκατομμύρια ακολούθους ενώ έχει συγκεντρώσει περίπου 9.3 δισεκατομμύρια "Μου αρέσει" μέσα από όλα τα βίντεο που δημοσιεύει στην πλατφόρμα.

Στο περιοδικό Forbes κατέκτησε τη 1η θέση στη λίστα των πιο ακριβοπληρωμένων Tiktokers με κέρδη 17 εκατομμυρίων δολαρίων.

Στις 22 Νοεμβρίου 2020 κατέρριψε ρεκόρ ως το μόνο προφίλ με τριψήφιο νούμερο εκατομμυρίων ακολούθων στην πλατφόρμα TikTok φτάνοντας τα 100 εκατ. μέσα σε ένα περίπου χρόνο.

 Καριέρα 
Η σταδιοδρομία της Ντ'Αμέλιο στο TikTok ξεκίνησε το καλοκαίρι του 2019, όταν άρχισε να ανεβάζει χορευτικά βίντεο όπου χόρευε τραγούδια που ήταν δημοφιλή στην πλατφόρμα εκείνη τη περίοδο. Το πρώτο της βίντεο στη πλατφόρμα ήταν ένα χορευτικό βίντεο με μια φίλη της.

Το 2019, η πρώην εκτελεστική υπάλληλος της Sony Music, Μπάρμπαρα Τζόουνς υπέγραψε συμβόλαιο με την Ντ'Αμέλιο για την εταιρεία διαχείρισης ταλέντων της, Outshine Talent. Τον Ιανουάριο του 2020, η Ντ'Αμέλιο υπέγραψε συμβόλαιο με το πρακτορείο ταλέντων UTA. Εμφανίστηκε σε διαφήμιση της εταιρείας Sabra για το Σούπερ Μπόουλ μαζί με άλλες διασημότητες. Προσκλήθηκε να παρακολουθήσει το 54ο Σούπερ Μπόουλ και να συναντήσει την Τζένιφερ Λόπεζ για να δημιουργήσει μια διαδικτυακή πρόκληση για το TikTok, της οποίας το όνομα συνδυάζει τα αρχικά του ονόματος της Λόπεζ και το όνομα της διοργάνωσης. Τον Ιανουάριο του 2020, η έγκριτη εφημερίδα New York Times την χαρακτήρισε ως "κυβερνώσα βασίλισσα" της πλατφόρμας.

Κατοίκησε για ένα διάστημα στην συνεργατική οικία The Hype House, μια συντεχνία χρηστών του TikTok που διέμεναν στην ίδια κατοικία. Συζούσε μαζί με άλλους 18 χρήστες της εφαρμογής, συμπεριλαμβανομένης της αδερφής της Ντίξι. Τον Μάιο του 2020, ένας εκπρόσωπος των ντ' Αμέλιο ανέφερε στο The Hollywood Reporter ότι είχαν εγκαταλείψει την οικία, καθώς η σταδιοδρομία τους έμοιαζε περισσότερο με επιχειρηματική δραστηριότητα και όχι με κάτι διασκεδαστικό.

Συμμετείχε σε μια χορογραφία στον ετήσιο αγώνα όλων των αστέρων (all-star) του ΝΒΑ 2020. Στην χορογραφία συμμετείχαν και άλλα μέλη του Hype House και ο δημιουργός του χορού Renegade, Τζαλάια Χάρμον. Στις 27 Μαρτίου 2020 συνεργάστηκε με τον ηθοποιό Νόα Σναπ σε βίντεο στο YouTube. Τον Μάιο του 2020, αυτή και η αδελφή της ανακοίνωσαν μια νέα συμφωνία με το Ramble Podcast Network, το οποίο θα παρέχει μια επισκόπηση της ζωής τους πίσω από τις κάμερες, καθώς και τις απόψεις τους για ορισμένα ζητήματα. Σε άρθρο του τον Μάιο του 2020, ο  Hollywood Reporter την ονόμασε ως τον "μεγαλύτερο αστέρα" του TikTok.

Στις 16 Ιουνίου 2020, δημιούργησε έναν εναλλακτικό εαυτό στο TikTok με την ονομασία Μπάρλεϊ ντ'Αμέλιο.

 Προσωπική ζωή 
Ο πατέρας της, Μαρκ ντ'Αμέλιο είναι πολιτικός. Η μητέρα της είναι η Χάιντι ντ'Αμέλιο, ενώ η αδερφή της ονομάζεται Ντίξι. Η Ντ'Αμέλιο είχε σχέση με τον αστέρα του TikTok Τσέιζ Χάντσον, που είναι γνωστός ως Λιλ Χάντι. Επιβεβαίωσαν την σχέση τους τον Ιανουάριο του 2020, αλλά τον Απρίλιο ανακοίνωσαν τον χωρισμό τους.

Η Ντ'Αμέλιο έχει υποστεί σχολικό εκφοβισμό και σωματικό εκφοβισμό. Αυτή και η αδελφή της παρήγαγαν ένα βίντεο για την ΟΥΝΙΣΕΦ για τα μέσα κοινωνικής δικτύωσης και τον σχολικό εκφοβισμό.

Τον Απρίλιο του 2020, η Ντ'Αμέλιο δώρισε 50.000 δολάρια για το νοσοκομείο του Νόργουοκ (της γενέτειράς της) για την εξασφάλιση ιατρικών προμηθειών για το προσωπικό του νοσοκομείου, λόγω της πανδημίας του κορονοϊού.

 Παραπομπές 

 Εξωτερικοί σύνδεσμοι 

 Charli D'Amelio on TikTok 


Κατηγορία:Αμερικανοί χορευτές